Kumbi Ndingachita Wuli Kuti Ndije Kaboni Waku Yehova?
Yesu wangukonkosa vo munthu wakhumbika kuchita kuti waje Kaboni waku Yehova. Vinthu ivi vikulembeka pa Mateyu 28:19, 20. Mavesi yanga ngakamba kuti munthu yo wakhumba kuti waje wakusambira waku Khristu watenere kulongoro pamwenga kuti kuchitiya ukaboni vaku Yehova.
Chakwamba: Mukhumbika kusambira Bayibolu. Yesu wangukambiya akusambira ŵaki kuti “mukasambizengi ŵanthu . . . kuti aje akusambira.” (Mateyu 28:19, 20) M’Bayibolu mwe fundu zo zingakuwovyani kuja ndi umoyu walikondwa. (2 Timote 3:16, 17) Tikhumba kukuwovyani kuziŵa vo Bayibolu lisambiza mwakusambira namwi Bayibolu kwawezi.
Chachiŵi: Muchitengi vo musambira. Yesu wangukamba kuti asani munthu wasambira, watenere ‘kusunga vinthu vosi vo wangulamula.’ (Mateyu 28:20) Ivi ving’anamuwa kuti mukhumbika kusambira kuti muziŵi waka vinthu cha. Kweni mukhumbika so kusintha maŵanaŵanu ndi nkharu yinu. (Machitidu 10:42; Ŵaefesu 4:22-29; Ŵahebere 10:24, 25) Wo asunga vo Yesu wangulamula, akhumbika kusankha kuja akusambira ŵaki mwakujipatuliya kwaku Yehova Chiuta.
Chachitatu: Mutenere kubatizika. (Mateyu 28:19) Bayibolu liyeruzgiya ubatizu ndi kuwundiya munthu yo wafwa. (Yeruzgiyani ndi Ŵaroma 6:2-4.) Ubatizu umiya kufwa ku umoyu wakali ndi kwamba umoyu wasonu. Mwaviyo, ubatizu mbukaboni wakuti mwachita vinthu viŵi vo Yesu wangukonkhosa pa Mateyu 28:19, 20 ndipu mupempha Yehova kuti muje ndi njuŵi yituŵa.
Ndingaziŵa wuli kuti nde wakunozgeka kubatizika?
Kambiyani ŵara a m’mpingu winu. Yiwu azamukumana namwi kuti aziŵi asani muvwisa cho ubatizu ung’anamuwa, muchita vo musambira kweniso asani mukujipatuliya kwaku Yehova mwakukhumba kwinu.
Kumbi ŵana wo apapi ŵawu mbakaboni aku Yehova, nawu akhumbika kuchita venivi?
Hinya. Nge mo Bayibolu likukambiya, tisambiza ŵana widu fundu zaku Yehova. (Ŵaefesu 6:4) Kweni asani akuwa, atenere kusankha wija kusambira Bayibolu, kugomeza vo asambira ndi kuchita vo Bayibolu lisambiza kuti aje akwenere kubatizika. (Ŵaroma 12:2) Munthu weyosi wakhumbika kusankha yija pankhani iyi.
Ziŵani Vinandi
UTHENGA WAMAMPHA WAKUTULIYA KWAKU CHIUTA
Kumbi Chisopa Chauneneska Mungachiziŵa Wuli?
Kumbi chisopa chauneneska chilipu chimoza pe? Wonani vinthu 5 vo vilongo chisopa chauneneska.
MAFUMBU NGO ŴANTHU AFUMBA KAŴIKAŴI
Kumbi Akaboni aku Yehova Agomezga Kuti Chisopa Chawu Pe Ndichu Chauneneska?
Kumbi Yesu wangukamba kuti pe nthowa zinandi zakulongozge ku umoyu wamuyaya?
tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn